Document ID: 32005D0420

ODLOČBA KOMISIJE
z dne 2. junija 2005
o spremembi Dodatka A k Prilogi VIII k Aktu o pristopu iz leta 2003 glede nekaterih obratov v sektorjih mleka, rib in mesa v Latviji
(notificirano pod dokumentarno številko K(2005) 1609)
(Besedilo velja za EGP)
(2005/420/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1), in zlasti odstavka (d) pododdelka I(1) oddelka B poglavja 4 Priloge VIII k Aktu,
ob upoštevanju naslednjega:
(1)
Latviji je bilo odobreno prehodno obdobje za nekatere obrate, navedene v Dodatku A (2) k Prilogi VIII k Aktu o pristopu iz leta 2003. Navedeni dodatek je bil spremenjen z Odločbo Komisije 2004/460/ES (3) in 2004/472/ES (4).
(2)
Latvija je predložila izjavo, da so nekateri obrati v sektorjih mleka, rib in mesa zaključili postopek posodabljanja in so zdaj v celoti usklajeni s pravnimi akti Skupnosti. Poleg tega so nekateri obrati prenehali opravljati svojo dejavnost.
(3)
Zato je primerno spremeniti Dodatek A k Prilogi VIII k Aktu o pristopu iz leta 2003. Vendar je treba zaradi jasnosti navedeni Dodatek nadomestiti.
(4)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek A k Prilogi VIII k Aktu o pristopu iz leta 2003 se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 2. junija 2005

Labels: 17
7
0
6
18
15